Loose Change (מיני-אלבום)

Loose Change הוא מיני-אלבום של הזמר-יוצר הבריטי אד שירן, שיצא באופן עצמאי. המיני-אלבום הוקלט בסטיקי סטודיו, סארי, והופק על ידי ג'ייק גוסלינג. המיני-אלבום פורסם תחילה ב-2010, לפני ששירן זכה להכרה עולמית. הוא פורסם מחדש שלוש פעמים: ב-2011; ב-2015 כחלק מאלבום האוסף 5; ולבסוף בשנת 2016, על ויניל צבעוני בגודל 12 אינץ'. שם המיני-אלבום, "Loose Change", נגזר מהבית השני של הרצועה המובילה של האלבום, "The A Team".

המיני-אלבום היה לחלק השני של אלבום האוסף שפרסם שירן בשנת 2015, 5, המורכב מחמישה מיני-אלבום שיצאו באופן עצמאי לפני אלבום האולפן הראשון שלו, +. המהדורה הראשונית זכתה להצלחה, הודות לרצועה הפותחת, "The A Team", שהפכה ללהיט.

כאשר המיני-אלבום פורסם מחדש בשנת 2015 כחלק מהאוסף 5, הרצועה הראשונה, "The A Team", הוחלפה ברצועה "Let It Out", הסינגל המוביל מהמיני-אלבום הקודם של שירן. הסיבה לכך היא ש-"The A Team" המשיך והפך לסינגל המוביל מתוך אלבום הפריצה של שירן, +, והמיני-אלבום "Let It Out" לא היה חלק מאלבום האוסף.

Loose Change הגיע למקום ה-90 במצעד האלבומים הבריטי בשנת 2011. ב-2017, עם יציאתם של שני שירים מאלבומו השלישי של שירן, ÷, האלבום נכנס למצעד האוסטרלי, והגיע למקום ה-83 במצעד האלבומים של ARIA.

שני שירים מהמיני-אלבום נכללו באלבום האולפן הראשון של שירן מ-2011, +. הראשון היה "The A Team", שיצא כסינגל המוביל של האלבום. השני היה הרצועה השלישית מהמיני-אלבום, "Little Bird". השיר נכלל רק במהדורת הדלוקס של האלבום, כרצועה ה-14. שני שירים מהמיני-אלבום בוצעו על ידי שירן עבור מיני-אלבום הלייב שלו משנת 2011, "Live at the Bedford". השירים "The A Team" ו-"Homeless" היו שירי הפתיחה של הסט של שירן להופעה שלו.

 רשימת רצועות 

 מיקומי שיא 

 נתוני מכירות 
מקוםתאריםמכירותמקור  (BPI) זהב 100,000

 היסטוריית יציאות לאור 
 אזור תאריך חברת תקליטים פורמט מקור הממלכה המאוחדת 7 בפברואר 2010 Sheeran Lock CD, הורדה דיגיטלית 12 בדצמבר 2011 אטלנטיק עולם 12 במאי 2015 אטלנטיק, Gingerbread Man מארז תקליטורים, הורדה דיגיטלית 26 בפברואר 2016 ויניל

 קישורים חיצוניים 

 הערות שוליים 

קטגוריה:אלבומי אד שירן
קטגוריה:מיני-אלבומים באנגלית
קטגוריה:אלבומי זהב בממלכה המאוחדת
קטגוריה:מיני-אלבומי חברת אטלנטיק רקורדס